กฎกระทรวงกฎกระทรวงการขออนุญาตและการอนุญาตผลิตจำหน่าย หรือมีไว้ในครอบครองซึ่งยาเสพติดให้โทษในประเภท๕ เฉพาะเฮมพ์พ.ศ. ๒๕๕๙ อาศัยอำนาจตามความในมาตรา ๖ วรรคหนึ่ง มาตรา ๒๖ วรรคสามและมาตรา ๖๒ วรรคสองแห่งพระราชบัญญัติยาเสพติดให้โทษ พ.ศ. ๒๕๒๒ รัฐมนตรีว่าการกระทรวงสาธารณสุขออกกฎกระทรวงไว้ดังต่อไปนี้ข้อ๑[๑] กฎกระทรวงนี้ให้ใช้บังคับเมื่อพ้นกำหนดสามร้อยหกสิบวันนับแต่วันประกาศในราชกิจจานุเบกษาเป็นต้นไปข้อ๒ กฎกระทรวงว่าด้วยการขออนุญาตและการอนุญาตผลิตจำหน่าย นำเข้า ส่งออก หรือมีไว้ในครอบครองซึ่งยาเสพติดให้โทษในประเภท ๔หรือในประเภท ๕ มิให้ใช้บังคับกับการขออนุญาตและการอนุญาตผลิต จำหน่ายหรือมีไว้ในครอบครองซึ่งยาเสพติดให้โทษในประเภท ๕ เฉพาะเฮมพ์ และให้ใช้บังคับตามกฎกระทรวงนี้ข้อ๓ ในกฎกระทรวงนี้เฮมพ์ (Hemp) หมายความว่าพืชซึ่งมีชื่อทางวิทยาศาสตร์ว่า Cannabis sativa L.subsp. sativa อันเป็นชนิดย่อยของพืชกัญชา(Cannabis sativa L.) ที่มีปริมาณสารเตตราไฮโดรแคนนาบินอล (Tetrahydrocannabinol, THC) ไม่เกินร้อยละ ๑.๐ ต่อน้ำหนักแห้งซึ่งตรวจวิเคราะห์ตามหลักเกณฑ์และวิธีการที่คณะกรรมการประกาศกำหนดเมล็ดพันธุ์รับรอง หมายความว่าเมล็ดพันธุ์เฮมพ์จากพันธุ์พืชที่มีปริมาณสารเตตราไฮโดรแคนนาบินอล (Tetrahydrocannabinol, THC) น้อยกว่าร้อยละ ๑.๐ ต่อน้ำหนักแห้ง ทั้งนี้ ตามที่คณะกรรมการประกาศกำหนดโดยการตรวจวิเคราะห์ของห้องปฏิบัติการตรวจวิเคราะห์และเป็นพันธุ์พืชขึ้นทะเบียนตามกฎหมายว่าด้วยพันธุ์พืชซึ่งผลิตโดยผู้รับอนุญาตผลิตยาเสพติดให้โทษในประเภท ๕ เฉพาะเฮมพ์ผู้รับอนุญาต หมายความว่าผู้ได้รับอนุญาตตามกฎกระทรวงนี้หนังสือสำคัญ หมายความว่าหนังสือสำคัญแสดงการอนุญาตผลิต จำหน่ายหรือมีไว้ในครอบครองซึ่งยาเสพติดให้โทษในประเภท ๕ เฉพาะเฮมพ์และให้หมายความรวมถึงใบแทนหนังสือสำคัญโดยให้ถือเสมือนเป็นใบอนุญาตตามกฎหมายว่าด้วยยาเสพติดให้โทษห้องปฏิบัติการตรวจวิเคราะห์ หมายความว่าห้องปฏิบัติการของหน่วยงานของรัฐที่คณะกรรมการประกาศกำหนดให้ตรวจหาสารเตตราไฮโดรแคนนาบินอล(Tetrahydrocannabinol, THC) ตามหลักเกณฑ์และวิธีการที่คณะกรรมการประกาศกำหนดหน่วยงานของรัฐ หมายความว่า ราชการส่วนกลางราชการส่วนภูมิภาค ราชการส่วนท้องถิ่น รัฐวิสาหกิจ องค์การมหาชนและหน่วยงานอื่นของรัฐตามกฎหมายหมวด ๑การขออนุญาต ข้อ๔ วัตถุประสงค์ในการขออนุญาตผลิตจำหน่าย หรือมีไว้ในครอบครองซึ่งยาเสพติดให้โทษในประเภท ๕ เฉพาะเฮมพ์ มี ๖ ประเภทดังต่อไปนี้(๑)เพื่อปลูก เก็บเกี่ยว หรือแปรสภาพเฮมพ์ สำหรับใช้ประโยชน์ในครัวเรือน(๒)เพื่อปลูก เก็บเกี่ยว หรือแปรสภาพเฮมพ์สำหรับใช้ประโยชน์ด้านอุตสาหกรรมในเชิงพาณิชย์(๓)เพื่อปลูก เก็บเกี่ยว หรือแปรสภาพเฮมพ์ สำหรับการศึกษาวิจัย(๔)เพื่อผลิตเมล็ดพันธุ์รับรองสำหรับจำหน่าย หรือแจกสำหรับการส่งเสริมตามวัตถุประสงค์(๑) (๒) หรือ (๓)(๕)เพื่อจำหน่ายเมล็ดพันธุ์รับรอง ลำต้นสด หรือส่วนอื่น ๆ ตามที่ได้รับอนุญาต สำหรับใช้ประโยชน์ตาม (๑) (๒) (๓) หรือประโยชน์อื่นตามที่คณะกรรมการประกาศกำหนดแล้วแต่กรณี(๖)เพื่อครอบครองสำหรับใช้ประโยชน์อื่นตามที่คณะกรรมการประกาศกำหนดการดำเนินการตามวัตถุประสงค์ใน(๑) และ (๒) ห้ามมิให้มีการผลิตเมล็ดพันธุ์สำหรับการเพาะปลูกข้อ๕ ให้ผู้อนุญาตพิจารณาอนุญาตตามหลักเกณฑ์ ดังต่อไปนี้(๑)กรณีผู้ขอรับหนังสือสำคัญเป็นบุคคลธรรมดาต้อง(ก)มีสัญชาติไทย(ข)มีอายุไม่ต่ำกว่ายี่สิบปีบริบูรณ์(ค)มีถิ่นที่อยู่หรือสำนักงานในประเทศไทย(ง)ไม่เป็นบุคคลวิกลจริต คนไร้ความสามารถ หรือคนเสมือนไร้ความสามารถ(จ)ไม่เป็นบุคคลล้มละลาย(ฉ)ไม่เป็นผู้อยู่ระหว่างการถูกพักใช้หรือเพิกถอนใบอนุญาตหรือหนังสือสำคัญที่ออกตามกฎหมายว่าด้วยยาเสพติดให้โทษหรือกฎหมายว่าด้วยวัตถุที่ออกฤทธิ์ต่อจิตและประสาท(ช)ไม่เคยต้องคำพิพากษาถึงที่สุดว่ากระทำความผิดตามกฎหมายว่าด้วยยาเสพติดให้โทษ กฎหมายว่าด้วยวัตถุที่ออกฤทธิ์ต่อจิตและประสาทกฎหมายว่าด้วยการป้องกันการใช้สารระเหย หรือกฎหมายว่าด้วยมาตรการในการปราบปรามผู้กระทำความผิดเกี่ยวกับยาเสพติด(๒)กรณีผู้ขอรับหนังสือสำคัญเป็นนิติบุคคล(ก)ต้องมีลักษณะตาม (๑) (ก) (ค) (จ) (ฉ) และ (ช)(ข)ผู้ได้รับมอบหมายให้ดำเนินกิจการของนิติบุคคลผู้ขออนุญาตต้องมีลักษณะตาม (๑)(ค)กรรมการของนิติบุคคลอย่างน้อยสองในสามเป็นผู้มีสัญชาติไทยในกรณีวิสาหกิจชุมชนที่ไม่เป็นนิติบุคคลเป็นผู้ขออนุญาตผู้ได้รับมอบหมายให้ดำเนินกิจการแทนต้องมีลักษณะตาม (๑) ด้วยข้อ๖ ผู้ใดประสงค์จะขออนุญาตผลิตจำหน่าย หรือมีไว้ในครอบครองซึ่งยาเสพติดให้โทษในประเภท ๕ เฉพาะเฮมพ์ให้ยื่นคำขอต่อผู้อนุญาตตามแบบที่เลขาธิการกำหนดโดยประกาศในราชกิจจานุเบกษาพร้อมด้วยเอกสารหรือหลักฐาน ดังต่อไปนี้(๑)สำเนาบัตรประจำตัวประชาชน(๒)สำเนาทะเบียนบ้าน(๓)สำเนาใบสำคัญแสดงการจดทะเบียนกลุ่มเกษตรกรตามกฎหมายว่าด้วยสหกรณ์ หรือวิสาหกิจชุมชนตามกฎหมายว่าด้วยการส่งเสริมวิสาหกิจชุมชน(๔)รูปถ่ายครึ่งตัว หน้าตรงไม่สวมหมวกและแว่นตาสีเข้มของผู้ขออนุญาตหรือผู้ซึ่งได้รับมอบหมายให้ดำเนินกิจการขนาด ๑ นิ้ว ซึ่งถ่ายมาแล้วไม่เกินหกเดือน จำนวน ๒ รูป(๕)หนังสือแสดงว่าตนเป็นผู้ได้รับมอบหมายให้ดำเนินกิจการของนิติบุคคลผู้ขออนุญาต กรณีผู้ขออนุญาตเป็นนิติบุคคลหรือผู้มีอำนาจกระทำการแทนวิสาหกิจชุมชน กรณีผู้ขออนุญาตเป็นวิสาหกิจชุมชน(๖)สำเนาหนังสือรับรองการจดทะเบียนนิติบุคคลที่ออกให้ไม่เกินหกเดือนกรณีผู้ขออนุญาตเป็นนิติบุคคล(๗)แผนที่แสดงที่ตั้งสถานที่เพาะปลูกและเส้นทางการเข้าถึงสถานที่เพาะปลูก ระบุพิกัด ขนาดพื้นที่ที่ขออนุญาตและสถานที่ใกล้เคียง(๘)แผนการผลิต การจำหน่าย และการใช้ประโยชน์(๙)เอกสารหรือหลักฐานอื่นตามที่เลขาธิการกำหนดโดยประกาศในราชกิจจานุเบกษาข้อ๗ การยื่นคำขอรับหนังสือสำคัญให้ยื่นณ ท้องที่ที่สถานที่ผลิต จำหน่าย หรือมีไว้ในครอบครองซึ่งยาเสพติดให้โทษในประเภท ๕เฉพาะเฮมพ์นั้นตั้งอยู่ ดังต่อไปนี้(๑)ในเขตกรุงเทพมหานคร ให้ยื่น ณ กองควบคุมวัตถุเสพติด สำนักงานคณะกรรมการอาหารและยากระทรวงสาธารณสุข(๒)ในท้องที่จังหวัดอื่น ให้ยื่น ณ สำนักงานสาธารณสุขอำเภอแห่งท้องที่ที่สถานที่ผลิต จำหน่ายหรือมีไว้ในครอบครองตั้งอยู่และให้สำนักงานสาธารณสุขอำเภอตรวจสอบคำขอเบื้องต้นแล้วเสนอต่อสำนักงานสาธารณสุขจังหวัดเพื่อดำเนินการต่อไปหมวด ๒การอนุญาต ข้อ๘ เมื่อพนักงานเจ้าหน้าที่ได้รับคำขออนุญาตแล้วให้ตรวจสอบรายละเอียดในคำขออนุญาตเอกสารและหลักฐานว่ามีความถูกต้องและครบถ้วนหรือไม่ในกรณีที่ปรากฏว่ารายละเอียดในคำขออนุญาต เอกสารหรือหลักฐานไม่ถูกต้องหรือไม่ครบถ้วนตามที่กำหนดให้พนักงานเจ้าหน้าที่แจ้งให้ผู้ขออนุญาตแก้ไขเพิ่มเติมคำขออนุญาตหรือจัดส่งเอกสารหรือหลักฐานให้ถูกต้องและครบถ้วนภายในระยะเวลาที่กำหนดในกรณีที่ผู้ขออนุญาตไม่ดำเนินการตามที่พนักงานเจ้าหน้าที่พิจารณาคำขออนุญาตแจ้งตามวรรคหนึ่งให้ถือว่าผู้ขออนุญาตไม่ประสงค์จะขออนุญาตและให้จำหน่ายเรื่องออกจากสารบบแล้วแจ้งเป็นหนังสือให้ผู้ขออนุญาตทราบในกรณีที่พนักงานเจ้าหน้าที่ตรวจสอบแล้วเห็นว่ารายละเอียดในคำขออนุญาตเอกสารและหลักฐานมีความถูกต้องและครบถ้วน ให้พนักงานเจ้าหน้าที่ดำเนินการดังต่อไปนี้(๑)กรณีขออนุญาตในเขตกรุงเทพมหานคร ให้พิจารณาและเสนอความเห็นเพื่อเสนอคณะกรรมการต่อไป(๒)กรณีขออนุญาตในท้องที่จังหวัดอื่นให้สำนักงานสาธารณสุขจังหวัดเสนอคำขออนุญาตต่อคณะกรรมการที่ผู้ว่าราชการจังหวัดแต่งตั้งหรือมอบหมายให้พิจารณาและเสนอความเห็นต่อผู้ว่าราชการจังหวัดแล้วเสนอคำขออนุญาตพร้อมด้วยความเห็นมายังสำนักงานคณะกรรมการอาหารและยาเพื่อเสนอคณะกรรมการต่อไปข้อ๙ เมื่อคณะกรรมการพิจารณาให้ความเห็นชอบแล้วให้เลขาธิการเสนอรัฐมนตรีพิจารณาอนุญาตเป็นราย ๆ ต่อไปในกรณีที่รัฐมนตรีพิจารณาอนุญาตให้เลขาธิการหรือผู้ซึ่งได้รับมอบหมายออกหนังสือสำคัญเพื่อแสดงการอนุญาตตามแบบที่เลขาธิการกำหนดโดยประกาศในราชกิจจานุเบกษาข้อ๑๐ ในกรณีหนังสือสำคัญสูญหายถูกทำลาย หรือลบเลือนในสาระสำคัญให้ผู้รับอนุญาตยื่นคำขอรับใบแทนหนังสือสำคัญต่อผู้อนุญาตพร้อมด้วยเอกสารหรือหลักฐาน ดังต่อไปนี้(๑)ใบแจ้งความ กรณีหนังสือสำคัญสูญหาย(๒)หนังสือสำคัญฉบับเดิม กรณีหนังสือสำคัญถูกทำลายบางส่วนหรือลบเลือนในสาระสำคัญ(๓)เอกสารหรือหลักฐานอื่นตามที่เลขาธิการกำหนดโดยประกาศในราชกิจจานุเบกษาใบแทนหนังสือสำคัญให้ใช้ตามแบบหนังสือสำคัญฉบับเดิมแต่ให้กำกับคำว่า ใบแทน ไว้ที่ด้านหน้าด้วยหมวด ๓การดำเนินการ ข้อ๑๑ ให้ผู้รับอนุญาตผลิตซึ่งยาเสพติดให้โทษในประเภท๕ เฉพาะเฮมพ์ปฏิบัติ ดังต่อไปนี้(๑)ปลูกเฮมพ์ในสถานที่ที่กำหนดไว้ในหนังสือสำคัญเท่านั้น(๒)ในการปลูกทุกครั้งต้องใช้เมล็ดพันธุ์รับรองจากผู้ผลิตเมล็ดพันธุ์รับรองที่ได้รับอนุญาตและให้ใช้เมล็ดพันธุ์รับรองดังกล่าวในฤดูกาลเพาะปลูกเดียวทั้งนี้ไม่ใช้กับการปลูกของผู้รับอนุญาตตามข้อ ๔ (๓)(๓)จัดทำแนวเขตพื้นที่การเพาะปลูกที่เห็นได้ชัด(๔)จัดทำป้ายด้วยวัตถุถาวรมีขนาดกว้างไม่น้อยกว่า ๓๐ เซนติเมตร ยาวไม่น้อยกว่า ๖๐เซนติเมตร และมีข้อความเป็นตัวอักษรไทย สูงไม่น้อยกว่า ๓ เซนติเมตร แสดงวัตถุประสงค์ของการผลิต เช่นสถานที่เพาะปลูกเฮมพ์เพื่อใช้ประโยชน์ในครัวเรือน แสดงเลขที่หนังสือสำคัญ ชื่อผู้รับอนุญาตและเวลาสิ้นสุดการอนุญาตตามหนังสือสำคัญ โดยให้แสดงไว้ในที่เปิดเผย เห็นได้ง่าย ณสถานที่ที่ได้รับอนุญาต(๕)จัดให้มีสถานที่และการรักษาความปลอดภัยเพื่อเก็บรักษาเมล็ดพันธุ์รับรองหรือส่วนอื่นของเฮมพ์ เพื่อป้องกันการสูญหายหรือถูกทำลายให้แยกเก็บเป็นสัดส่วนและไม่ให้ปะปนกับวัตถุอื่น ๆ(๖)ในกรณีที่เมล็ดพันธุ์รับรองหรือส่วนอื่นของเฮมพ์ถูกโจรกรรม สูญหาย หรือถูกทำลาย หรือกรณีที่เมล็ดพันธุ์รับรองเหลือจากการเพาะปลูกตาม(๒) ต้องแจ้งเป็นหนังสือต่อผู้ว่าราชการจังหวัดหรือเลขาธิการ แล้วแต่กรณีเพื่อทราบโดยมิชักช้า(๗)ผู้รับอนุญาตที่มีวัตถุประสงค์ตามข้อ ๔ (๒) (๓) และ (๔)ต้องจัดให้มีการตรวจวิเคราะห์เพื่อหาปริมาณสารเตตราไฮโดรแคนนาบินอล (Tetrahydrocannabinol, THC) ในเฮมพ์ที่ปลูกทุกครั้งที่มีการผลิตตามหลักเกณฑ์และวิธีการที่คณะกรรมการกำหนดหลักฐานการตรวจวิเคราะห์ดังกล่าวให้เก็บรักษาไว้ไม่น้อยกว่าสามปีนับแต่วันตรวจวิเคราะห์ณ สถานที่ที่ได้รับอนุญาตกรณีที่ผู้รับอนุญาตตรวจพบปริมาณสารเตตราไฮโดรแคนนาบินอล(Tetrahydrocannabinol, THC) เกินกว่าที่คณะกรรมการประกาศกำหนดให้แจ้งพนักงานเจ้าหน้าที่เพื่อควบคุมการทำลาย(๘)จัดให้มีฉลากที่ภาชนะหรือหีบห่อบรรจุเมล็ดพันธุ์รับรองที่แสดง(ก)ข้อมูลชื่อพันธุ์(ข)อัตราความงอกของเมล็ดพันธุ์รับรอง และระบุวันเดือนปีที่ทดสอบ(ค)สถานที่ปลูก(ง)เดือนและปีที่รวบรวม(จ)รุ่นการผลิต(ฉ)น้ำหนักสุทธิ(ช)ชื่อและสถานที่ตั้งของผู้รับอนุญาตผลิต(ซ)ข้อความอื่นที่รัฐมนตรีเห็นสมควรระบุเพิ่มเติมในฉลากโดยประกาศในราชกิจจานุเบกษา(๙)ดำเนินการตามแผนการผลิตและแผนการใช้ประโยชน์ตามข้อ ๖ (๘) ในกรณีที่ไม่สามารถดำเนินการตามแผนการผลิตหรือแผนการใช้ประโยชน์ดังกล่าวได้ให้แจ้งต่อผู้ว่าราชการจังหวัดหรือเลขาธิการทราบตามแบบที่เลขาธิการกำหนดโดยประกาศในราชกิจจานุเบกษาภายในสามสิบวันนับแต่วันที่ปรากฏว่าไม่สามารถดำเนินการดังกล่าวได้(๑๐)จัดทำบัญชีรับจ่ายยาเสพติดให้โทษในประเภท ๕ เฉพาะเฮมพ์ในส่วนเมล็ดพันธุ์รับรอง ลำต้นสดหรือส่วนอื่น ๆ ตามที่ได้รับอนุญาตและแจ้งต่อเลขาธิการทราบเป็นรายเดือนและรายปีตามแบบท้ายกฎกระทรวงนี้ในการจัดทำบัญชีรับจ่ายยาเสพติดให้โทษให้จัดทำเป็นสองฉบับฉบับหนึ่งให้เสนอต่อเลขาธิการภายในสามสิบวันนับแต่วันสิ้นเดือนหรือสิ้นปีแล้วแต่กรณี และอีกฉบับหนึ่งให้เก็บรักษาไว้ ณสถานที่ที่กำหนดไว้ในหนังสือสำคัญพร้อมด้วยเอกสารหรือหลักฐานเกี่ยวกับการรับจ่ายยาเสพติดให้โทษที่ได้ลงรายการในบัญชีดังกล่าวมีกำหนดห้าปีนับแต่วันที่ลงรายการครั้งสุดท้ายในบัญชี(๑๑)แจ้งวันและเวลาการเก็บเกี่ยวเฮมพ์ต่อพนักงานเจ้าหน้าที่ล่วงหน้าไม่น้อยกว่าสิบห้าวันก่อนการเก็บเกี่ยวเพื่อให้พนักงานเจ้าหน้าที่ดำเนินการควบคุมการเก็บเกี่ยวแล้วให้พนักงานเจ้าหน้าที่รายงานต่อผู้ว่าราชการจังหวัดหรือเลขาธิการ แล้วแต่กรณีหลังจากได้ดำเนินการเก็บเกี่ยวเฮมพ์แล้วส่วนอื่น ๆที่ไม่เกี่ยวข้องให้ดำเนินการทำลายต่อหน้าพนักงานเจ้าหน้าที่พร้อมบันทึกหลักฐานและภาพถ่าย(๑๒)ให้ความร่วมมือกับพนักงานเจ้าหน้าที่ในการสุ่มเก็บตัวอย่างเมล็ดพันธุ์รับรองหรือส่วนอื่นของเฮมพ์เพื่อควบคุมและกำกับดูแลให้เป็นไปตามที่ได้รับอนุญาต(๑๓)แจ้งกำหนดการล่วงหน้าไม่น้อยกว่าเจ็ดวันก่อนการขนส่งเมล็ดพันธุ์รับรองลำต้นสด หรือส่วนอื่น ๆตามที่ได้รับอนุญาตต่อผู้ว่าราชการจังหวัดหรือเลขาธิการ แล้วแต่กรณี โดยระบุปริมาณวันและเวลา ยานพาหนะ เส้นทางการขนส่ง และผู้ควบคุมการขนส่งพร้อมทั้งนำใบแจ้งดังกล่าวและสำเนาหนังสือสำคัญตามข้อ ๙ ไปพร้อมการขนส่งข้อ๑๒ ให้ผู้รับอนุญาตจำหน่ายซึ่งยาเสพติดให้โทษในประเภท๕ เฉพาะเฮมพ์ปฏิบัติ ดังต่อไปนี้(๑)จัดทำป้ายด้วยวัตถุถาวรมีขนาดกว้างไม่น้อยกว่า ๓๐ เซนติเมตร ยาวไม่น้อยกว่า ๖๐เซนติเมตร และมีข้อความเป็นตัวอักษรไทย สูงไม่น้อยกว่า ๓ เซนติเมตรแสดงวัตถุประสงค์ของการจำหน่าย เช่น สถานที่จำหน่ายเมล็ดพันธุ์รับรองแสดงเลขที่หนังสือสำคัญ ชื่อผู้รับอนุญาต และเวลาสิ้นสุดการอนุญาตตามหนังสือสำคัญโดยให้แสดงไว้ในที่เปิดเผย เห็นได้ง่าย ณ สถานที่ที่ได้รับอนุญาต(๒)จัดให้มีสถานที่และการรักษาความปลอดภัยเพื่อเก็บรักษาเมล็ดพันธุ์รับรองหรือส่วนอื่นของเฮมพ์ เพื่อป้องกันการสูญหายหรือถูกทำลายให้แยกเก็บเป็นสัดส่วนและไม่ให้ปะปนกับวัตถุอื่น ๆ(๓)ในกรณีที่เมล็ดพันธุ์รับรองหรือส่วนอื่นของเฮมพ์ถูกโจรกรรม สูญหาย หรือถูกทำลาย ต้องแจ้งเป็นหนังสือต่อผู้ว่าราชการจังหวัดหรือเลขาธิการแล้วแต่กรณี เพื่อทราบโดยมิชักช้า(๔)ดูแลให้มีฉลากที่ภาชนะหรือหีบห่อบรรจุเมล็ดพันธุ์รับรองให้เป็นไปตามที่ผู้ผลิตจัดให้มีตามข้อ๑๑ (๘) มิให้ชำรุดบกพร่อง(๕)ดำเนินการตามแผนการจำหน่ายตามข้อ ๖ (๘) ในกรณีที่ไม่สามารถดำเนินการตามแผนการจำหน่ายดังกล่าวได้ให้แจ้งต่อผู้ว่าราชการจังหวัดหรือเลขาธิการทราบตามแบบที่เลขาธิการกำหนดโดยประกาศในราชกิจจานุเบกษาภายในสามสิบวันนับแต่วันที่ปรากฏว่าไม่สามารถดำเนินการดังกล่าวได้(๖)จัดทำบัญชีรับจ่ายยาเสพติดให้โทษในประเภท ๕ เฉพาะเฮมพ์ในส่วนเมล็ดพันธุ์รับรอง ลำต้นสดหรือส่วนอื่น ๆ ตามที่ได้รับอนุญาตและแจ้งต่อเลขาธิการทราบเป็นรายเดือนและรายปีตามแบบท้ายกฎกระทรวงนี้ในการจัดทำบัญชีรับจ่ายยาเสพติดให้โทษให้จัดทำเป็นสองฉบับฉบับหนึ่งให้เสนอต่อเลขาธิการภายในสามสิบวันนับแต่วันสิ้นเดือนหรือสิ้นปีแล้วแต่กรณี และอีกฉบับหนึ่งให้เก็บรักษาไว้ ณสถานที่ที่กำหนดไว้ในหนังสือสำคัญพร้อมด้วยเอกสารหรือหลักฐานเกี่ยวกับการรับจ่ายยาเสพติดให้โทษที่ได้ลงรายการในบัญชีดังกล่าวมีกำหนดห้าปีนับแต่วันที่ลงรายการครั้งสุดท้ายในบัญชี(๗)ให้ความร่วมมือกับพนักงานเจ้าหน้าที่ในการสุ่มเก็บตัวอย่างเมล็ดพันธุ์รับรองหรือส่วนอื่นของเฮมพ์เพื่อควบคุมและกำกับดูแลให้เป็นไปตามที่ได้รับอนุญาต(๘)แจ้งกำหนดการล่วงหน้าไม่น้อยกว่าเจ็ดวันก่อนการขนส่งเมล็ดพันธุ์รับรองลำต้นสด หรือส่วนอื่น ๆ ตามที่ได้รับอนุญาตต่อผู้ว่าราชการจังหวัดหรือเลขาธิการแล้วแต่กรณี โดยระบุปริมาณ วันและเวลา ยานพาหนะ เส้นทางการขนส่งและผู้ควบคุมการขนส่ง พร้อมทั้งนำใบแจ้งดังกล่าวและสำเนาหนังสือสำคัญตามข้อ ๙ไปพร้อมการขนส่งข้อ๑๓ ให้ผู้รับอนุญาตมีไว้ในครอบครองซึ่งยาเสพติดให้โทษในประเภท๕ เฉพาะเฮมพ์ปฏิบัติ ดังต่อไปนี้(๑)จัดทำป้ายด้วยวัตถุถาวรมีขนาดกว้างไม่น้อยกว่า ๓๐ เซนติเมตร ยาวไม่น้อยกว่า ๖๐เซนติเมตร และมีข้อความเป็นตัวอักษรไทย สูงไม่น้อยกว่า ๓ เซนติเมตรแสดงวัตถุประสงค์ของการมีไว้ในครอบครอง เช่น สถานที่เก็บเฮมพ์เพื่อแปรสภาพแสดงเลขที่หนังสือสำคัญ ชื่อผู้รับอนุญาต และเวลาสิ้นสุดการอนุญาตตามหนังสือสำคัญโดยให้แสดงไว้ในที่เปิดเผย เห็นได้ง่าย ณ สถานที่ที่ได้รับอนุญาต(๒)จัดให้มีสถานที่และการรักษาความปลอดภัยเพื่อเก็บรักษาเมล็ดพันธุ์รับรองหรือส่วนอื่นของเฮมพ์ เพื่อป้องกันการสูญหายหรือถูกทำลาย ให้แยกเก็บเป็นสัดส่วนและไม่ให้ปะปนกับวัตถุอื่นๆ(๓)ในกรณีที่เมล็ดพันธุ์รับรองหรือส่วนอื่นของเฮมพ์ถูกโจรกรรม สูญหาย หรือถูกทำลาย ต้องแจ้งเป็นหนังสือต่อผู้ว่าราชการจังหวัดหรือเลขาธิการแล้วแต่กรณี เพื่อทราบโดยมิชักช้า(๔)ดูแลให้มีฉลากที่ภาชนะหรือหีบห่อบรรจุเมล็ดพันธุ์รับรองให้เป็นไปตามที่ผู้ผลิตจัดให้มีตามข้อ๑๑ (๘) มิให้ชำรุดบกพร่อง(๕)ดำเนินการตามแผนการใช้ประโยชน์ ตามข้อ ๖ (๘)ในกรณีที่ไม่สามารถดำเนินการตามแผนการใช้ประโยชน์ดังกล่าวได้ให้แจ้งต่อผู้ว่าราชการจังหวัดหรือเลขาธิการทราบตามแบบที่เลขาธิการกำหนดโดยประกาศในราชกิจจานุเบกษาภายในสามสิบวันนับแต่วันที่ปรากฏว่าไม่สามารถดำเนินการดังกล่าวได้(๖)จัดทำบัญชีรับจ่ายยาเสพติดให้โทษในประเภท ๕ เฉพาะเฮมพ์ ในส่วนเมล็ดพันธุ์รับรอง ลำต้นสดหรือส่วนอื่น ๆ ตามที่ได้รับอนุญาตและแจ้งต่อเลขาธิการทราบเป็นรายเดือนและรายปีตามแบบท้ายกฎกระทรวงนี้ในการจัดทำบัญชีรับจ่ายยาเสพติดให้โทษให้จัดทำเป็นสองฉบับฉบับหนึ่งให้เสนอต่อเลขาธิการภายในสามสิบวันนับแต่วันสิ้นเดือนหรือสิ้นปีแล้วแต่กรณี และอีกฉบับหนึ่งให้เก็บรักษาไว้ ณสถานที่ที่กำหนดไว้ในหนังสือสำคัญพร้อมด้วยเอกสารหรือหลักฐานเกี่ยวกับการรับจ่ายยาเสพติดให้โทษที่ได้ลงรายการในบัญชีดังกล่าวมีกำหนดห้าปีนับแต่วันที่ลงรายการครั้งสุดท้ายในบัญชี(๗)ให้ความร่วมมือกับพนักงานเจ้าหน้าที่ในการสุ่มเก็บตัวอย่างเมล็ดพันธุ์รับรองหรือส่วนอื่นของเฮมพ์เพื่อควบคุมและกำกับดูแลให้เป็นไปตามที่ได้รับอนุญาต(๘)แจ้งกำหนดการล่วงหน้าไม่น้อยกว่าเจ็ดวันก่อนการขนส่งเมล็ดพันธุ์รับรองลำต้นสด หรือส่วนอื่น ๆตามที่ได้รับอนุญาตต่อผู้ว่าราชการจังหวัดหรือเลขาธิการ แล้วแต่กรณี โดยระบุปริมาณวันและเวลา ยานพาหนะ เส้นทางการขนส่ง และผู้ควบคุมการขนส่งพร้อมทั้งนำใบแจ้งดังกล่าวและสำเนาหนังสือสำคัญตามข้อ ๙ ไปพร้อมการขนส่งข้อ๑๔ ในกรณีที่ต้องการทราบปริมาณสารเตตราไฮโดรแคนนาบินอล(Tetrahydrocannabinol, THC) ในยาเสพติดให้โทษในประเภท ๕ เฉพาะเฮมพ์ให้ส่งตรวจที่ห้องปฏิบัติการตรวจวิเคราะห์หากผลการตรวจวิเคราะห์ปรากฏว่ามีปริมาณสารดังกล่าวเกินกว่าที่กำหนดให้ผู้ส่งตรวจแจ้งพนักงานเจ้าหน้าที่เพื่อควบคุมการทำลายบทเฉพาะกาล ข้อ๑๕ ภายในระยะเวลาสามปีนับแต่วันที่กฎกระทรวงนี้ใช้บังคับให้เฉพาะหน่วยงานของรัฐเป็นผู้ขออนุญาตผลิตจำหน่าย หรือมีไว้ในครอบครองซึ่งยาเสพติดให้โทษในประเภท ๕ เฉพาะเฮมพ์ ตามกฎกระทรวงนี้และให้คณะกรรมการประเมินผลการดำเนินงานเพื่อเสนอรัฐมนตรีพิจารณาทบทวนความเหมาะสมในการอนุญาตให้บุคคลธรรมดาหรือนิติบุคคลอื่นมาขออนุญาตได้ในกรณีที่คณะกรรมการพิจารณาแล้วเห็นว่ายังไม่เหมาะสมให้เสนอรัฐมนตรีเพื่อพิจารณาขยายระยะเวลาของบทเฉพาะกาลนี้ต่อไปอีกสองปีข้อ๑๖ ในระหว่างที่ยังไม่มีเมล็ดพันธุ์รับรองตามกฎกระทรวงนี้ให้ผู้ได้รับใบอนุญาตผลิตและใบอนุญาตมีไว้ในครอบครองซึ่งยาเสพติดให้โทษในประเภท ๕ที่ออกตามกฎกระทรวง ฉบับที่ ๔ (พ.ศ. ๒๕๒๒)ออกตามความในพระราชบัญญัติยาเสพติดให้โทษ พ.ศ. ๒๕๒๒ หรือกฎกระทรวงว่าด้วยการขออนุญาตและการอนุญาตผลิตจำหน่าย นำเข้า ส่งออก หรือมีไว้ในครอบครองซึ่งยาเสพติดให้โทษในประเภท ๔หรือในประเภท ๕ และได้รับหนังสือรับรองพันธุ์พืชขึ้นทะเบียนกับกรมวิชาการเกษตร กระทรวงเกษตรและสหกรณ์ตามกฎหมายว่าด้วยพันธุ์พืชก่อนวันที่กฎกระทรวงนี้ประกาศในราชกิจจานุเบกษาและมีผลการตรวจวิเคราะห์ปริมาณสารเตตราไฮโดรแคนนาบินอล (Tetrahydrocannabinol, THC) น้อยกว่าร้อยละ ๑.๐ ต่อน้ำหนักแห้งโดยกรมวิทยาศาสตร์การแพทย์ กระทรวงสาธารณสุขเป็นผู้ผลิตและมีไว้ในครอบครองเมล็ดพันธุ์เฮมพ์ข้อ๑๗ ใบอนุญาตผลิต จำหน่ายหรือมีไว้ในครอบครองซึ่งยาเสพติดให้โทษในประเภท ๕ เฉพาะเฮมพ์ที่ออกตามกฎกระทรวงฉบับที่ ๔ (พ.ศ. ๒๕๒๒) ออกตามความในพระราชบัญญัติยาเสพติดให้โทษ พ.ศ. ๒๕๒๒ให้ถือว่าเป็นหนังสือสำคัญตามกฎกระทรวงนี้และให้ใช้ได้ต่อไปจนกว่าใบอนุญาตนั้นสิ้นอายุข้อ๑๘ บรรดาคำขอรับอนุญาตและคำขอรับใบแทนใบอนุญาตผลิตจำหน่าย หรือมีไว้ในครอบครองซึ่งยาเสพติดให้โทษในประเภท๕ เฉพาะเฮมพ์ตามกฎกระทรวง ฉบับที่ ๔ (พ.ศ. ๒๕๒๒) ออกตามความในพระราชบัญญัติยาเสพติดให้โทษพ.ศ. ๒๕๒๒ที่ได้ยื่นไว้ก่อนวันที่กฎกระทรวงนี้ใช้บังคับและยังอยู่ในระหว่างการพิจารณาของผู้อนุญาตให้ถือว่าเป็นคำขอรับหนังสือสำคัญหรือคำขอรับใบแทนหนังสือสำคัญตามกฎกระทรวงนี้โดยอนุโลมในกรณีที่คำขอดังกล่าวมีข้อความแตกต่างไปจากคำขอตามกฎกระทรวงนี้ให้ผู้อนุญาตมีอำนาจสั่งแก้ไขเพิ่มเติมและส่งเอกสารหรือหลักฐานเพิ่มเติมได้ตามความจำเป็นเพื่อให้การเป็นไปตามกฎกระทรวงนี้ให้ไว้ ณ วันที่ ๑๕พฤศจิกายน พ.ศ. ๒๕๕๙ปิยะสกล สกลสัตยาทรรัฐมนตรีว่าการกระทรวงสาธารณสุข[เอกสารแนบท้าย]๑. บัญชีรับ-จ่ายยาเสพติดให้โทษในประเภท๕ เฉพาะเฮมพ์ สำหรับผู้รับอนุญาตผลิตซึ่งยาเสพติดให้โทษในประเภท ๕ เฉพาะเฮมพ์เดือน ....................... พ.ศ. .... (แบบ ร.ย.ส. ๕-๑ (เฮมพ์)/เดือน)๒. บัญชีรับ-จ่ายยาเสพติดให้โทษในประเภท๕ เฉพาะเฮมพ์ สำหรับผู้รับอนุญาตจำหน่ายซึ่งยาเสพติดให้โทษในประเภท ๕ เฉพาะเฮมพ์เดือน ....................... พ.ศ. .... (แบบ ร.ย.ส. ๕-๒ (เฮมพ์)/เดือน)๓.บัญชีรับ-จ่ายยาเสพติดให้โทษในประเภท ๕ เฉพาะเฮมพ์ สำหรับผู้รับอนุญาตมีไว้ในครอบครองซึ่งยาเสพติดให้โทษในประเภท๕ เฉพาะเฮมพ์ เดือน ....................... พ.ศ. .... (แบบ ร.ย.ส. ๕-๓(เฮมพ์)/เดือน)๔. บัญชีรับ-จ่ายยาเสพติดให้โทษในประเภท๕ เฉพาะเฮมพ์ สำหรับผู้รับอนุญาตผลิตซึ่งยาเสพติดให้โทษในประเภท ๕ เฉพาะเฮมพ์ ปีพ.ศ. .... (แบบ ร.ย.ส. ๕-๑ (เฮมพ์)/ปี)๕. บัญชีรับ-จ่ายยาเสพติดให้โทษในประเภท๕ เฉพาะเฮมพ์ สำหรับผู้รับอนุญาตจำหน่ายซึ่งยาเสพติดให้โทษในประเภท ๕ เฉพาะเฮมพ์ ปีพ.ศ. .... (แบบ ร.ย.ส. ๕-๒ (เฮมพ์)/ปี)๖.บัญชีรับ-จ่ายยาเสพติดให้โทษในประเภท ๕ เฉพาะเฮมพ์ สำหรับผู้รับอนุญาตมีไว้ในครอบครองซึ่งยาเสพติดให้โทษในประเภท ๕เฉพาะเฮมพ์ ปี พ.ศ. .... (แบบ ร.ย.ส. ๕-๓ (เฮมพ์)/ปี)(ดูข้อมูลจากภาพกฎหมาย)หมายเหตุ :-เหตุผลในการประกาศใช้กฎกระทรวงฉบับนี้ คือ โดยที่กัญชา (Cannabis) เป็นยาเสพติดให้โทษในประเภท๕ และเฮมพ์เป็นพืชซึ่งมีชื่อทางวิทยาศาสตร์ว่า Cannabis sativa L. subsp. sativa อันเป็นชนิดย่อยของพืชกัญชา (Cannabis sativa L.) มีสารสำคัญคือเตตราไฮโดรแคนนาบินอล (Tetrahydrocannabinol, THC) ที่ออกฤทธิ์ต่อระบบประสาทส่วนกลางและมีลักษณะทางกายภาพคล้ายกับกัญชามากจนยากในการจำแนก แต่เนื่องจากเฮมพ์มีประโยชน์หลากหลายปัจจุบันมีการสนับสนุนให้มีการศึกษาและส่งเสริมให้ปลูกเฮมพ์เพื่อใช้ประโยชน์ในครัวเรือนซึ่งในอนาคตจะส่งเสริมให้ปลูกเป็นพืชเศรษฐกิจและนำมาใช้ประโยชน์ในเชิงอุตสาหกรรมมากขึ้น สมควรกำหนดหลักเกณฑ์ วิธีการและเงื่อนไขในการขออนุญาตและการอนุญาตเฉพาะเรื่องการผลิต จำหน่ายหรือมีไว้ในครอบครองเฮมพ์แยกออกจากกฎกระทรวงว่าด้วยการขออนุญาตและการอนุญาตผลิตจำหน่าย นำเข้า ส่งออก หรือมีไว้ในครอบครองซึ่งยาเสพติดให้โทษในประเภท ๔ หรือในประเภท๕ เพื่อให้มีการควบคุมและกำกับดูแลที่เข้มงวดรัดกุมอันเป็นการป้องกันการนำเฮมพ์ไปใช้ในทางที่ไม่ชอบด้วยกฎหมาย จึงจำเป็นต้องออกกฎกระทรวงนี้ปริยานุช/จัดทำ๙ มกราคม ๒๕๖๐ชวัลพร/ตรวจ๑๔ กุมภาพันธ์๒๕๖๐[๑] ราชกิจจานุเบกษาเล่ม ๑๓๔/ตอนที่ ๑ ก/หน้า ๑/๖ มกราคม ๒๕๖๐